ખેડા જિલ્લાના નડિયાદ ખાતે પશ્ચિમ વિસ્તારમાં આવેલ દેરી રોડ પરના લક્ષ ડુપ્લેક્ષમાં રહેતા પટેલ પરિવારની ૭ વર્ષની માસુમ પુત્રી તાન્યાના અપહરણ અને હત્યાના મામલે પોલીસે તેના પાડોશી મીત પટેલ અને બે સગીર આરોપીઓની આજરોજ ધરપકડ કરી હતી. રૃા. ૧૮ લાખની ખંડણી માંગવાના પ્લાન સાથે તાન્યાના અપહરણ અને હત્યાનો પ્લાન ઘડી કાઢવામાં આવ્યો હતો અને ૧૮ મી ની રાત્રે વિજળી ગુલ થતાં જ તાન્યાનું અપહરણ કરી, ૪પ મિનીટમાં જ તેની ઘાતકી હત્યા કરી દઈ આરોપી ખુદ સ્થાનિકો સાથે તેની શોધખોળમાં જોતરાયો હતો.